Sotsiaalministri 21. mai 2020 käskkirjaga nr 49

„Väikeprojektide avatud taotlusvooru „Spetsialistide koolitamine perevägivalla teemal ning sotsiaalprogrammi loomine seksiostjatele“ elluviimiseks toetuse andmise tingimuste ja korra kinnitamine Sotsiaalministeeriumis“ kinnitatud "Väikeprojektide avatud taotlusvooru „Spetsialistide koolitamine perevägivalla teemal ning sotsiaalprogrammi loomine seksiostjatele“ elluviimiseks toetuse andmise tingimused ja kord"

LISA 4

Väikeprojektide avatud taotlusvoor „*Spetsialistide koolitamine perevägivalla teemal ning sotsiaalprogrammi loomine seksiostjatele*“

**Ekspertide hindamismetoodika juhend**

|  |  |
| --- | --- |
| **Hindamiskriteeriumid** | **Maksimum-hinne** |
| |  | | --- | | **1. Meeskonnaliikmete taust, pädevus ja projektitegevustesse kaasatus ning partnerite kaasatus** | | | **15** |
| * 1. Projektijuhi, koolitaja(te) ja/või sotsiaalprogrammi looja(te) ja rakendaja(te) asjakohane kompetents, valdkonna teadmised ja kogemused   Taotleja on esitanud meeskonnaliikmete CVd, kus on ära toodud kirjeldused, mis võimaldavad ammendavalt hinnata seotust valdkonnaga ning suutlikkust projekti edukalt ellu viia.  *Projektijuhi, koolitaja(te) ja/või sotsiaalprogrammi looja(te) ja rakendaja(te) asjakohast kompetentsi hinnatakse allolevate kriteeriumite alusel selliselt, et vastavus ühele kriteeriumile annab ühe punkti.*  NB! Kokku saab ühe taotluse raames projektijuhi, koolitaja(te) ja/või sotsiaalprogrammi looja(te) ja rakendaja(te) pädevuse hindamisel anda **kokku** **maksimaalselt 6 punkti**.  **NB! Juhul kui taotlus sisaldab tegevusi nii koolituste kui sotsiaalprogrammi läbiviimiseks, siis liidetakse koolitaja(te) ja sotsiaalprogrammi looja(te) pädevuse punktid kokku ning jagatakse nimetatud summa kahega. Nimetatud summale liidetakse omakorda projektijuhi punktid.**  ***Projektijuhil on:***   1. on sarnase (tegevuste mahu ning projektijuhi ülesannetega) projekti juhtimise kogemus (1 punkt); 2. perevägivalla ja/või soolise vägivalla temaatikaga seotud projekti juhtimise kogemus viimase 5 aasta jooksul (1 punkt); 3. Norra finantsmehhanismi või EL struktuurivahenditest rahastatud projekti juhtimise kogemus (1 punkt).   ***(vähemalt ühel) koolitajal on:***   1. vähemalt 2-aastane perevägivalla ennetamise ja/või ohvrite abistamise kogemus (1 punkt); 2. vähemalt 3 perevägivalla teemalise koolituse läbiviimise kogemus (1 punkt); 3. vähemalt 1 perevägivalla teemalise koolituse läbiviimise kogemus viimase 5 aasta jooksul (1 punkt).   *(****vähemalt ühel) sotsiaalprogrammi loojal või rakendajal on:***   1. vähemalt 5-aastane prostitutsiooni ja sellega seotud inimkaubanduse ennetamise kogemus (1 punkti); 2. vähemalt 5-aastane prostitutsiooni ja sellega seotud inimkaubanduse ohvrite abistamise kogemus (1 punkt); 3. olnud juhtiv roll perevägivalla ja/või soolise vägivalla valdkonna sotsiaalprogrammi loomisel ja rakendamisel (1 punkt); | 6 (3+3+3) |
| 1.2 Projekti meeskonna, s.o projektijuhi, koolitaja ja/või sotsiaalprogrammi looja ja rakendaja, kaasatus projekti tegevuste planeerimisel  *Hindeid antakse vahemikus 2-0 – hinnete aste (2, 1, 0)*  2 punkti – projektimeeskond on määratud, projektimeeskonna rollid ja ülesanded on projektikirjelduses selgelt määratletud ja ammendavalt lahti kirjutatud.  1 punkti – projektimeeskond on määratud, projektimeeskonna rollid ja ülesanded on projektikirjelduses kas ebaselgelt ja/või kohati pealiskaudselt lahti kirjutatud.  0 punkti *–* projektimeeskond on kas osaliselt määratlemata või on projektimeeskonna rollid ja ülesanded lahti kirjutamata*.* | 2 |
| 1.3 Norra Kuningriigi, Islandi Vabariigi või Liechtensteini Vürstiriigi partneri kaasatus projekti planeerimisel ja elluviimisel  *Hindeid antakse vahemikus 4-0 – hinnete aste (4, 2, 0)*  4 punkti – projekti planeerimisse ja/või elluviimisse on kaasatud partnerorganisatsioon Norra Kuningriigist, Islandi Vabariigist või Liechtensteini Vürstiriigist. Partneri kinnituskiri projekti planeerimise ja/või elluviimises osalemise kohta on esitatud taotluse juurde ning taotluses on ammendavalt selgitatud partneri selge roll, kuidas partner aitab kaasa projekti eesmärgi täitmisele.  2 punkti - projekti planeerimisse ja/või elluviimisse on kaasatud partnerorganisatsioon Norra Kuningriigist, Islandi Vabariigist või Liechtensteini Vürstiriigist, ent taotluses ei ole partneri roll ammendavalt selgitatud ja/või ei ole piisavalt selgitatud, kuidas partner aitab kaasa projekti eesmärgi täitmisele.  0 punkti – projekti planeerimisse ja elluviimisse ei ole kaasatud partnerit Norra Kuningriigist, Islandi Vabariigist või Liechtensteini Vürstiriigist. | 4 |
| 1.4 Eesti ja/või muu abisaaja riigi[[1]](#footnote-1) või Venemaa partneri kaasatus projekti planeerimisel ja elluviimisel  Hindeid antakse vahemikus 3-0 – hinnete aste (3, 1, 0)  3 punkti - projekti planeerimisse ja/või elluviimisse on kaasatud partner Eestist ja/või muust abisaajast riigist või Venemaalt. Partneri kinnituskiri projekti planeerimise ja/või elluviimises osalemise kohta on esitatud taotluse juurde ning taotlusest nähtub ka partneri selge roll, kuidas partner aitab kaasa projekti eesmärgi täitmisele.  1 punkt - projekti planeerimisse ja/või elluviimisse on kaasatud partner Eestist ja/või muust abisaajast riigist või Venemaalt, ent taotluses ei ole partneri rolli piisavalt selgitatud ja/või kuidas partner aitab kaasa projekti eesmärgi täitmisele.  0 punkti – projekti planeerimisse ega elluviimisse ei ole kaasatud partnerit Eestist või muust abisaajast riigist või Venemaalt. | 3 |
| 1. **Projekti tegevuskava, sihtrühmaga arvestamine ning osalejate kaasamise meetodid** | **16** |
| 2.1 Projektitaotluse tegevuskava põhjalikkus, asjakohasus ja realistlikkus.  Rahastatud projektide tulemusena on:   * koolitatud vähemalt 160 spetsialisti perevägivalla põhjustest, tagajärgedest, abistamisvõimalustest ja ametkondade koostöö tõhustamise võimalustest   ja/või   * loodud ja rakendatud vähemalt üks sotsiaalprogramm seksiostjate hoiakute ja käitumise muutmiseks, mille on läbinud vähemalt 12 seksiostjat.   *Hindeid antakse vahemikus 8-0 – hinnete aste (8, 6, 3, 0)*  8 punkti –   * tegevuskava avab projekti raames ellu viidavate tegevuste sisu **detailselt**, välja toodud tegevused on omavahel **seostatud, loogilises järgnevuses** ning **põhjendatud**; * tegevused on teostatavad **planeeritud ajaraamistikus** ning tegevuste kestus on **mõistlik**; * **kõik kavandatud tegevused** on suunatud projekti eesmärgi võimalikult **tõhusale täitmisele**;   6 punkti –   * projekti tegevused on **loogilises** järgnevuses ja **omavahel seostatud**, kuid tegevuskava on **kohati pealiskaudne**, mistõttu mõne tegevuse osas ei avata tegevuse sisu piisaval määral; * projekti **ei ole kavandatud mittevajalikke tegevusi**, kuid esineb projekti tegevus(i), mille **ajakava on ala- või üleplaneeritud**; * **enamik** kavandatud tegevusi on suunatud projekti eesmärgi võimalikult **tõhusale täitmisele.**   3 punkti –   * projekti tegevused on loogilises järgnevuses ja omavahel seostatud, kuid **tegevuskava on pealiskaudne**, mistõttu tegevuste osas ei avata nende sisu piisaval määral; * esineb projekti tegevusi, mille ajakava on **ala- või üleplaneeritud** ja/või on projekti kavandatud ka **mittevajalik(ke) tegevus(i)** ja/või on projekti tegevuste raames eesmärkide saavutamiseks olulisi tegevusi kavandatud **ebapiisavas mahus**.   0 punkti *–* projekti tegevuskava on oluliste puudujääkidega: tegevuskava ei ava peamiste elluviidavate tegevuste sisu ja/või on ajaraam suures osas ebarealistlik ja/või jääb arusaamatuks, kuidas kavandatud tegevused aitavad kaasa projekti eesmärkide saavutamisele. | 8 |
| 2.2 Sihtrühmaga (perevägivalla ohvritega kokku puutuvate spetsialistidega ja/või seksiostjatega) arvestamine projektitegevuste planeerimisel/elluviimisel.  *Hindeid antakse vahemikus 4-0 – hinnete aste (4, 2, 0)*  4 punkti – kirjeldus sihtrühma vajadustest (vajadusel ka võimalikest erinevatest vajadustest või rõhuasetustest sihtrühma sees), ja/või probleemidest, mida kavandatavate tegevuste planeerimisel/elluviimisel arvesse võetakse, on asjakohane ning ammendav, andes alust eeldada, et kavandatavad tegevused aitavad parimal viisil kaasa taotlusvooru eesmärkide täitmisele.  2 punkt – kirjeldus sihtrühma vajadustest ja/või probleemidest, mida kavandatavate tegevuste planeerimisel/elluviimisel arvesse võetakse annavad alust eeldada, et kavandatud tegevustel on teatud positiivne mõju taotlusvooru eesmärkidele. Samas jääb kirjeldus kohati pinnapealseks või on selle sisu mõneti kaheldav, et selle pinnalt saaks eeldada, et kavandatavad tegevused aitavad parimal viisil kaasa taotlusvooru eesmärkide täitmisele.  0 punkti – sihtrühma vajaduste/probleemide kirjeldus on ebapiisav või puudu, et hinnata kavandatud tegevuste positiivset mõju taotlusvooru eesmärkidele. | 4 |
| 2.3 Koolitustel ja/või sotsiaalprogrammis osalejate kaasamise meetodid  *Hindeid antakse vahemikus 4-0 – hinnete aste (4, 2, 0)*  4 punkti – koolitusel ja/või sotsiaalprogrammis osalejate kaasamise meetodid projekti tegevustest aktiivselt osa võtma (koolitustel ja/või sotsiaalprogrammis sisukalt osalema) on taotluses selgelt kirjeldatud ning asjakohased.  2 punkt – koolitustel ja/või sotsiaalprogrammis osalejate kaasamise meetodid projekti tegevustest osa võtma on kajastatud ebaselgelt ja/või pealiskaudsuselt.  0 punkti – koolitustel ja/või sotsiaalprogrammis osalejate kaasamise meetodeid projekti taotluses ei kajastata. | 4 |
| 1. **Teavitustegevused** | **2** |
| 3.1 Teavitustegevuse asjakohasus  *Hindeid antakse vahemikus 2-0 – hinnete aste (2, 1, 0).*  2 punkti – projekti teavitustegevused on läbi mõeldud ja realistlikud. Ära on põhjendatud, miks just need tegevused projekti sõnumit kõige paremini edasi kannavad.  1 punkti – projekti teavitustegevused on üldiselt läbi mõeldud, kuid ebapiisavad projekti ja selle tulemustele meediakajastuse tagamiseks.  0 punkti – projekti teavitustegevused ei ole läbi mõeldud. | 2 |
| 1. **Riskitegurid** | **3** |
| 4.1 Riskitegurite hindamine ja maandamine  Hinnatakse taotlusvormis etteantud riskikategooriaid  *Hindeid antakse vahemikus 3-0 – hinnete aste (3, 1, 0).*  3 punkti – nii välised kui sisemised riskid on hinnatud taotlusvormis etteantud riskikategooriatest lähtuvalt. Nimetatud riskid on asjakohased ning hõlmavad projekti rakendamise erinevaid aspekte. Igale riskile on planeeritud teostatavad maandamistegevused.  1 punkt – nii välised kui sisemised riskid on hinnatud taotlusvormis etteantud riskikategooriatest lähtuvalt, aga kõikidele tuvastatud riskidele ei ole planeeritud maandamistegevusi või planeeritavad maandamistegevused ei ole piisavad, asjakohased või teostatavad.  0 punkti *–* nimetatud riskid ei tulene projekti tegevustest või ühelegi riskile ei ole kavandatud maandamistegevusi või maandamistegevused ei ole asjakohased. | 3 |
| 1. **Projekti jätkusuutlikkus ja uuenduslikkus** | **10** |
| 5.1 Projektitegevuste mõju pärast projekti lõppemist  *Hindeid antakse vahemikus 4–0 – hinnete aste (4, 2, 0).*  (*hinnang tegevuste teostatavusele jätkurahastamise aspektist antakse eraldiseisvalt punktis 5.2*).  4 punkti – välja on toodud veenvad põhjendused, mille alusel võib eeldada, et suure tõenäosusega projektitegevuste mõju jätkub ka pärast projekti lõppu. Koolituste projektitaotluses on selgelt planeeritud projekti käigus omandatud kogemuste ja tulemuste edasine levitamine ning kavandatud on projekti eesmärki toetav jätkutegevus.  Sotsiaalprogrammi projektitaotluses on sotsiaalprogrammi edasise jätkumise plaan detailsuselt planeeritud ja sellisena suure tõenäosusega teostatav.  2 punkti – välja on toodud põhjendused, mille alusel võib eeldada et projektitegevuste mõju kestab mõningal määral pärast projekti lõppu. Koolituste projektitaotluses on planeeritud teatud määral projekti käigus omandatud kogemuste ja tulemuste edasine levitamine ja/või projekti eesmärki toetav jätkutegevus.  Sotsiaalprogrammi projektitaotluses ei ole sotsiaalprogrammi edasine jätkumine detailselt planeeritud, et üheselt hinnata kavandatu teostatavust, kuid on kavandatud projekti käigus omandatud kogemuste ja tulemuste edasine levitamine ja/või projekti eesmärki toetav jätkutegevus.  0 punkti – välja on toomata põhjendused, mille alusel võiks eeldada, et projektitegevuste mõju kestab pärast projekti lõppu. Puudub selgus, kas projekti käigus omandatud kogemusi ja tulemusi edasi levitatakse. Jätkutegevusi kavandatud ei ole või need on selgelt ebarealistlikud. | 4 |
| 5.2 Projekti tegevustega saavutatu jätkurahastamise perspektiiv pärast Euroopa Majanduspiirkonna Finantsmehhanismi 2014-2021 lõppemist  *Hindeid antakse vahemikus 2–0 – hinnete aste (2, 0).*  2 punkti – taotleja on kavandanud projekti sisuliste tegevuste (koolituste ja/või sotsiaalprogrammi) võimalikke rahastamisallikad pärast projekti lõppu.  0 punkti – taotleja ei ole kavandanud projekti sisuliste tegevuste (koolituste ja/või sotsiaalprogrammi) võimalikke rahastamisallikad pärast projekti lõppu või need on selgelt ebarealistlikud. | 2 |
| 5.3 Projekti uuenduslikkus ja lisaväärtus  *Hindeid antakse vahemikus 4–0 – hinnete aste (4, 2, 0).*  4 punkti – projektis on vähemalt üks uuenduslik element, millel on suure tõenäosusega lisaväärtus Norra finantsmehhanismi meetme „Kodune ja sooline vägivald“ eesmärkide täitmisele (spetsialistide teadlikkuse/oskuste tõstmine ja/või seksiostjate hoiakute ja käitumise muutmine).  2 punkti – projektis on vähemalt üks (osaliselt) uuenduslik element, mis võib anda teatava lisaväärtuse Norra finantsmehhanismi meetme „Kodune ja sooline vägivald“ eesmärkide täitmisele.  0 punkti – projektis ei ole ühtki uuenduslikku elementi, mis võiks anda isaväärtust Norra finantsmehhanismi meetme „Kodune ja sooline vägivald“ eesmärkide täitmisele või ei tule nimetatud lisaväärtus projektikirjeldusest esile. | 4 |
| 1. **Projekti majanduslik tõhusus ja omafinantseering** | **9** |
| 6.1 Kavandatud kulutuste vajalikkus, põhjendatus ning eelarve arusaadavus  *Hindeid antakse vahemikus 6-0 – hinnete aste (6, 4, 2, 0).*  6 punkti – kõik kavandatud kulutused tulenevad otseselt elluviidavate tegevuste iseloomust ja aitavad kaasa projekti eesmärkide ja tulemuste täitmisele. Kulutuste arvestus on arusaadav ja aritmeetiliselt korrektne (v.a. inimlikud ja tehnilised apsud). Tegevused on ammendavalt ressurssidega kaetud ja kavandatud kulutused baseeruvad tegelikel turuhindadel.  4 punkti – enamik kavandatud kulutusi on konkreetsete tegevuste raames nende elluviimiseks vajalikud, kuid esinevad üksikud mittevajalikud kulutused ja/või mõni üle- või alaplaneeritud kulu. Enamik kavandatud kulutustest baseeruvad tegelikel turuhindadel.  2 punkti – esineb mitmeid mittevajalikke kulutusi, mis ei toeta otseselt projekti tegevusi või on mitmete tegevuste kulu üle- või alaplaneeritud või puuduvad mõnede kavandatud kulutuste osas planeeritud tegevused üldse.    0 punkti – enamuses kavandatud kulutused ei ole vajalikud ja põhjendatud või ei tulene elluviidavate tegevuste iseloomust või ei aita kaasa projekti eesmärkide täitmisele või ei baseeru tegelikel turuhindadel või on kulutuste arvestus arusaamatu. | 6 |
| 6.2 Omafinantseeringu katmise läbimõeldus  *Omafinantseering moodustab valitsusvälistel organisatsioonidel minimaalselt 10% abikõlblikest kuludest ja teistel taotlejatel minimaalselt 15% abikõlblikest kuludest. Vabatahtlik töö võib valitsusvälistel organisatsioonidel katta kuni 50% projekti jaoks nõutud omafinantseeringu määrast.*  *Hindeid antakse vahemikus 3-0 – hinnete aste (3, 1, 0).*  3 punkti – taotleja selgitab ammendavalt omafinantseeringu katmise viise ning vahendeid.  1 punkti – omafinantseeringu katmise viisid ning vahendid on pealiskaudselt lahti kirjutatud.  0 punkti – omafinantseeringu katmise viiside osas selgitused puuduvad. | 3 |
| **Maksimaalne üldhinne** | **55** |

Olen tutvunud hindamislehe juhendiga

*(allkirjastatud digitaalselt)*

eksperdi nimi

1. Avatud taotlusvooru „Spetsialistide koolitamine perevägivalla teemal ning sotsiaalprogrammi loomine seksiostjatele“ elluviimiseks toetuse andmise tingimused ja kord punkti 14.3 kohaselt on abisaajateks riikideks (peale Eesti) veel Bulgaaria, Horvaatia, Küpros, Tšehhi, Kreeka, Ungari, Läti, Leedu, Malta, Poola, Portugal, Rumeenia, Slovakkia ja Sloveenia. [↑](#footnote-ref-1)